text: Sprut og krudt kan blive en dyr cocktail
  31 december 2014 kl. 10.08
  Nytår betyder masser af champagne og masser af fyrværkeri. Men den cocktail kan blive en dyr omgang, hvis ulykken rammer, advarer brancheorganisationen Forsikring & Pension. For er du så fuld, at du brænder naboens hus ned med dit fyrværkeri, så dækker forsikringen ikke skaden.
  - Langt de fleste forsikringer dækker ikke, når du har drukket dig så fuld, at du volder skade på andre eller deres ting, siger Anja Lintrup Sørensen, konsulent i Forsikringsoplysningen hos Forsikring & Pension.
  - Spiritus og fyrværkeri kan være en rigtig dårlig blanding og har i tidens løb været årsag til alvorlige skader. Hold nallerne fra fyrværkeriet, hvis du har drukket, siger Anja Lintrup Sørensen.
  Fakta - her dækker forsikringen ikke:
  Forkert håndtering af fyrværkeriVed affyring af hjemmelavet fyrværkeriNår man går tilbage til en fuserVed brug af professionelt fyrværkeri, som er indlysende farligtNår den der affyrer fyrværkeriet er spirituspåvirket, og det erspiritussens skyld, at skaden sker.
  
  